**Shinee** (kor. 샤이니, tyyliteltynä **SHINee**) on eteläkorealainen poikayhtye. Yhtyeen muodosti levy-yhtiö SM Entertainment vuonna 2008, ja se esittää lähinnä popia ja R&B:tä. Yhtyeen jäsenet ovat Onew, Key, Minho ja Taemin. Yhtyeen päävokalisti Jonghyun menehtyi häkämyrkytykseen 18. joulukuuta 2017. 

SHINee on uransa aikana julkaissut lukuisia albumeja ja singlejä. Yhtye on myös voittanut monia palkintoja, pitänyt konserttikiertueita Etelä-Koreassa ja Japanissa sekä esiintynyt omissa televisio-ohjelmissaan.

Jäsenet
-------

* **Lee Jin-ki** (kor. 이진기), joka esiintyy nimellä Onew (kor. 온유), syntyi Gwangmyeongin kaupungissa 14. joulukuuta 1989 (ikä 33). Onew toimii yhtyeen johtajana ja laulajana, ja on sen vanhin jäsen.
* **Kim Ki-bum** (kor. 김기범), joka esiintyy nimellä Key (kor. 키), on yhtyeen räppäri ja tanssija. Hän syntyi 23. syyskuuta 1991 (ikä 31) ja kasvoi Daegussa.
* **Choi Min-ho** (kor. 최민호), joka tunnetaan nimellä Minho, toimii yhtyeessä pääräppärinä. Hän syntyi 9. joulukuuta 1991 (ikä 31) ja kasvoi Incheonissa.
* **Lee Tae-min** (kor. 이태민), joka tunnetaan nimellä Taemin, on yhtyeen päätanssija. Hän syntyi 18. heinäkuuta 1993 (ikä 30) ja kasvoi Soulissa. Hän on yhtyeen nuorin jäsen eli *maknae*.

### Entiset jäsenet

* **Kim Jong-hyun** (kor. 김종현), joka tunnettiin nimellä Jonghyun, oli yhtyeen päävokalisti. Hän syntyi 8. huhtikuuta 1990 ja kuoli 18. joulukuuta 2017 (27 vuotta) häkämyrkytykseen Soulissa. Hän vietti lapsuutensa Soulissa.

Historia
--------

### 2008: Uran alku ja *The Shinee World*

Yhtyeen ensimmäinen minialbumin *Replay* julkaisi 25. toukokuuta 2008 *SM Entertainment* -levy-yhtiö. Levy sijoittui Korean musiikkilistoilla ilmestymisviikollaan sijalle 10 ja oli korkeimmillaan sijalla 8. Levyä myytiin 17 957 kappaletta vuoden 2008 ensimmäisellä puoliskolla.

Shinee voitti ensimmäisen palkintonsa, Rookie of the Month -palkinnon, Cyworld Digital Music Awardsissa 22. kesäkuuta 2008. Bändi osallistui samana vuonna ensimmäistä kertaa *SMTown Live ’08* -konserttiin, joka järjestettiin Soulin Seoul Olympic Stadiumilla. Shinee voitti myös Hot New Star -palkinnon MNet 20's Choice Awardsissa 23. elokuuta 2008.

Bändi julkaisi ensimmäisen kokopitkän levynsä *The SHINee Worldin* 28. elokuuta 2008. Levy debytoi Korean listalla sijalla 3, ja sitä myytiin 30 000 kappaletta. Ensimmäinen single levyltä oli kappale *Sanso Gateun Neo (Love Like Oxygen)*. Shinee voitti kappaleesta Mutizen-palkinnon SBS-kanavan Inkigayo-musiikkiohjelmassa. 

Levystä julkaistiin repackage-versio *A.Mi.Go* 30. lokakuuta 2008. Levy sisältää kolme uutta kappaletta: *Forever or Never*, *A.Mi.Go* ja remix-versio kappaleesta *Love Should Go On*. Shinee voitti Best New Male Group -palkinnon 15. marraskuuta 2008 Mnet Asian Music Awards –gaalassa ja voitti samana vuonna debytoineet bändit U-Kissin, 2PM:n ja 2AM:n. He voittivat myös YEPP Newcomer Album -palkinnon 23rd Annual Golden Disk Awards -gaalassa.

### 2009: Kasvava suosio: *Romeo* ja *Year of Us*

SM Entertainment ilmoitti Shineen julkaisevan toisen minialbuminsa nimeltä *Romeo* 21. toukokuuta 2009. Ensimmäinen single *Juliette* julkaistiin 18. toukokuuta 2009.  Levyn julkaisu siirrettiin kuitenkin toukokuun 25. päivään sillä Onew oli loukannut hampaansa juuri ennen comebackiä.  Shineen comeback-esiintyminen oli näin ollen 5. kesäkuuta 2009 KBS-kanavan Music Bank –ohjelmassa, jossa heidät myös palkittiin singlen ykkössijasta.

Bändi julkaisi kolmannen minialbuminsa nimeltä *2009, Year of Us*, 19. lokakuuta 2009. Ensimmäinen single *Ring Ding Dong* julkaistiin digitaalisesti 14. lokakuuta, ja bändin comeback-esiintyminen pidettiin KBS:n Music Bank -ohjelmassa 16. lokakuuta. Joulukuussa 2009 Shinee voitti Popularity-palkinnon 24th Golden Disk Awards –gaalassa. Bändi voitti myös BonSang-palkinnon 19th Seoul Music Awards -gaalassa helmikuussa 2010.

### 2010: *Lucifer* ja ensimmäinen Aasian-kiertue

SM Entertainment julkaisi yhtyeen seuraavan musiikkivideon teaserin 14. heinäkuuta 2010. Shineen comeback-esiintymisen oli tarkoitus olla KBS Music Bank -ohjelmassa 16. heinäkuuta, mutta koska Minho oli loukannut nilkkansa Dream Team -sarjan kuvauksissa vain vähän aiemmin, comeback siirrettiin 23. päivään.

Shineen toinen kokopitkä levy *Lucifer* julkaistiin 19. heinäkuuta 2010. Samana päivänä julkaistiin myös ensimmäinen single *Lucifer*. Muutamien tuntien kuluessa julkaisusta levy oli noussut useiden korealaisten levy- ja latauslistojen kärkeen.

Bändin comeback-esiintyminen oli 23. heinäkuuta 2010 KBS:n Music Bank –ohjelmassa. Levystä julkaistiin 4. lokakuuta 2010 repackage-versio nimeltä Hello, joka sisälsi kolme uutta kappaletta. 

Uuden levyn promotoimisen ohella Shinee osallistui myös *SMTown Live '10 World Tour* -kiertueelle, joka vei bändin mm. Los Angelesiin ja Shanghaihin.

Shineen ensimmäinen oma kiertue *Shinee World* lähti liikkeelle Yoyogi National Gymnasiumista Tokiosta, jossa oli yleisöä 24 000 henkeä. Yhtye ilmoitti myös julkaisevansa ensimmäisen japaninkielisen levynsä vuonna 2011 EMI Music Japan -levymerkin alaisuudessa.

### 2011: Debyytti Japanissa ja *The First*

Shinee ilmoitti Soulin *Shinee World* –kiertueen yhteydessä pidetyssä lehdistötilaisuudessa debytoivansa Japanissa maaliskuussa 2011. Kiertue jatkui ensin kuitenkin Taipeihin, Nanjingiin, Singaporeen, Nagoyaan ja Osakaan. Bändi osallistui myös *SMTown Live '10 World Tour* –maailmankiertueelle, johon kuului kaksi konserttia Pariisissa, kolme konserttia Tokiossa sekä yksi konsertti New Yorkissa.

EMI Music Japan julkisti 16. toukokuuta 2011 teaserin yhtyeen ensimmäisestä singlestä, joka oli japaninkielinen remake-versio yhtyeen kappaleesta *Replay*. Single julkaistiin Japanissa 22. kesäkuuta 2011 ja sitä myytiin yli 91 000 kappaletta ensimmäisen viikon aikana. Myynti ylitti myöhemmin myös kultalevyyn oikeuttavan 100 000 kappaleen rajan.

Elokuun 8. päivä EMI Music Japan julkaisi yhtyeen toisen japaninkielisen singlen *Julietten* musiikkivideon YouTube-kanavallaan. Single julkaistiin Japanissa 28. elokuuta 2011. Yhtyeen kolmas japaninkielinen remake oli *Lucifer*, joka julkaistiin 12. lokakuuta 2011. Samalla Shinee on 44 vuoteen ensimmäinen ulkomainen artisti, jonka kolme peräkkäistä singleä (*Replay*, *Juliette*, *Lucifer*) ovat nousseet Oriconin top 3 -listalle. 

EMI Music Japan ilmoitti 17. lokakuuta 2011 Shineen julkaisevan marraskuussa ensimmäisen japaninkielisen studioalbuminsa nimeltä *The First*. Levy julkaistiin 7. joulukuuta 2011. The First sisältää viisi täysin uutta kappaletta sekä seitsemän japaninkielistä versiota yhtyeen aiemmin julkaistuista kappaleista.

Shinee voitti joulukuussa 2011 myös Tower Records Japanin *Artist of the Year* -palkinnon k-poppiin keskittyneessä *K-Pop Lovers! Awards 2011* –äänestyksessä.

### 2012: *Sherlock*, Japanin-kiertue ja toinen Aasian-kiertue, *Dazzling Girl*, *1000-nen, Zutto Soba ni Ite...*

Shinee teki comebackin Koreassa neljännellä minialbumillaan *Sherlockilla*. Levy julkaistiin digitaalisesti 19. maaliskuuta 2012 ja levykaupoissa 21. maaliskuuta.

Shineestä tuli SM Entertainment -levy-yhtiön osakkeenomistajia 26. maaliskuuta. Jokainen jäsen sai 340 osaketta, joiden arvo henkilöä kohden on noin 13 600 dollaria.

Sherlock-single julkaistiin myös Japanissa 16. toukokuuta. Yhtye lähti samoihin aikoihin 20 konsertin pituiselle Japanin-kiertueelle. Kiertue on tähän mennessä menestyksekkäin k-pop -yhtyeen ensimmäinen kiertue Japanissa, ja sen näki 200 000 konserttikävijää.

Shinee julkaisi uuden japaninkielisen kappaleen *Dazzling Girlin* 10. lokakuuta 2012. Singleä ostettiin 97 111 kappaletta ensimmäisellä viikolla.

Yhtye jatkoi japaninkielisiä julkaisujaan joulukuun 12. päivä singlellä *1000-nen, Zutto Soba ni Ite...*. Samaan aikaan julkaistiin myös Japanissa kuvattu *Shinee World 2012* -konsertti-dvd.

Shinee voitti 30. marraskuuta pidetyssä *2012 Mnet Asian Music Awards* -gaalassa parhaan tanssiesityksen palkinnon *Best Dance Performance - Male Group* musiikkivideostaan *Sherlock (Clue + Note)*.

### 2013: *The Misconceptions of Us*

Shinee voitti *The 27th Golden Disk Awardsissa* Kuala Lumpurissa *Popularity*-palkinnon kolmatta kertaa vuosien 2009 ja 2010 jälkeen. Bändi voitti myös toisen *BonSang*-palkintonsa Sherlock-singlestään.

Helmikuun 1. päivä ilmoitettiin, että Shinee julkaisisi maaliskuussa uuden japaninkielisen singlen nimeltä *Fire*. MBC -tv-kanava kertoi helmikuussa, että Shinee esiintyy 10. helmikuuta alkavassa omassa ohjelmassaan nimeltä *Shinee’s Wonderful Day*, jossa yhtyeen jäsenet matkustelevat eri maissa. Onew matkusti kuvauksia varten Thaimaahan, Jonghyun Japaniin, Key ja Minho Britanniaan ja Taemin Sveitsiin.

SM Entertainment ilmoitti helmikuussa Shineen julkaisevan kolmannen levynsä Koreassa helmikuun 19. päivä. Levyn nimikkosingle oli *Dream Girl*. Levy julkaistaisiin kahdessa erässä. Ensimmäinen osa oli nimeltään *Chapter 1. Dream Girl – The Misconceptions of You*. Toinen osa on nimeltään *Chapter 2. Dream Girl – The Misconceptions of Me* ja se julkaistiin 29.huhtikuuta 2013. Albumeista julkaistiin myös kolmas osa, joka sisälti kahden aikaisempien levyjen kaikki kappaleet, sekä lisäksi kaksi uutta kappaletta, *Selene 6.23* ja *Better Off.* Jonghyun kirjoitti molempien kappaleiden sanoitukset.

Yhtye voitti vuoden artistin palkinnon vuoden 2013 Melon Music Awardsissa.

### 2014-2016: *Odd*, *Married to the Music* ja *1 of 1*

Shinee julkaisi neljännen studioalbuminsa *Odd* johtavalla singlellä "View" 18. toukokuuta 2015. Albumin repackage-versio *Married to the Music* julakistiin 3. elokuuta.

Yhtyeen viides koreankielinen studioalbumi *1 of 1* julkaisiin 5. lokakuuta 2016.

### 2017-: Jonghyunin kuolema, *The Story of Light*, asepalvelukset ja *Don't Call Me*

Jonghyun kuoli 18. joulukuuta 2017.

Vuonna 2018 Shinee julkaisi *The Story of Light* -EP-trilogian, joka päättyi kokoelma-albumin *The Story of Light Epilogue* julkaisuun 10. syyskuuta 2018.

Onew suoritti asepalveluksensa 10. joulukuuta 2018 ja 8. heinäkuuta 2020 välillä, Key (armeijan bändissä) 4. maaliskuuta 2019 - 24. syyskuuta 2020 ja Minho (merijalkaväessä) 15. huhtikuuta 2019 - 15. marraskuuta 2020. 

Shinee julkaisi seitsemännen koreankielisen studioalbuminsa *Don't Call Me* 22. helmikuuta 2021 ja repackage-albumin *Atlantis* 12. huhtikuuta.

Taemin aloitti asepalveluksensa armeijan bändissä 31. toukokuuta 2021. 14. tammikuuta 2022 hänen tiedotettiin siirtyvän siviilipalvelukseen pahentuvien ahdistus- ja masennusoireiden, joihin hän on saanut hoitoa jo pidempään, johdosta.

Diskografia
-----------

### Koreankieliset julkaisut

#### Studioalbumit

* *The Shinee World* (2008)
* *Lucifer* (2010)
* *Dream Girl – The Misconceptions of You* (2013)
* *Why So Serious? – The Misconceptions of Me* (2013)
* *Odd* (2015)
* *Married To The Music* (2015)
* *1 of 1* (2016)
* *Five* (2017)
* *Don't Call Me* (2021)
* *Atlantis* (2021)

#### EP-levyt

* *Replay* (2008)
* *Romeo* (2009)
* *2009, Year of Us* (2009)
* *Sherlock* (2012)
* *Everybody* (2014)
* *The Story of Light EP.1* (2018)
* *The Story of Light EP.2* (2018)
* *The Story of Light EP.3* (2018)

#### Kokoelma-albumit

* *The Misconceptions of Us* (2013)
* *The Story of Light: Epilogue* (2018)

### Japaninkieliset julkaisut

#### Studioalbumit

* *The First* (2011)
* *Boys Meet U* (2013)
* *I'm Your Boy* (2014)
* *DxDxD* (2016)
* *Five* (2017)

#### EP-levyt

* *Superstar* (2021)

#### Kokoelma-albumit

* *Shinee The Best From Now On* (2018)

### Live-albumit

* *The 1st Concert Album "Shinee World"* (2012)
* *The 2nd Concert Album "Shinee World II"* (2014)
* *The 3rd Concert Album "Shinee World III"* (2014)
* *The 4th Concert Album "Shinee World IV"* (2016)

Lähteet
-------

1. 1 2 3 4 5  shinee.smtown.com *shinee.smtown.com*. Viitattu 15.10.2011.
2. 1 2  Ilta-Sanomat 18.12.2017
3. ↑  SHINee Open to New Opportunities *The Korea Times*.  November 10, 2008. Han, Sang-hee. Viitattu November 25, 2008.
4. ↑  2008 First Half-year Sales Music Industry Association of Korea.  Arkistoitu August 22, 2008. Viitattu January 18, 2009.
5. ↑  [Video Alex's' fern ', Source Cyworld Month award!] *Afpbb*.  June 23, 2008. Viitattu 4.2.2009.
6. 1 2  Concerts to Rock Independence Day *The Korea Times*.  August 10, 2008. Han, Sang-hee. Viitattu January 18, 2009.
7. ↑  Lee Hyori- 2 Gold The Harmony *Star News*.  August 23, 2008. Viitattu January 9, 2009.
8. 1 2  August Album Sales Music Industry Association of Korea. Viitattu January 18, 2009. [vanhentunut linkki]
9. 1 2  SHINee Sanso Gateun Neo (Love Like Oxygen) *Star News*.  August 20, 2008. Viitattu January 19, 2009.
10. 1 2  SHINee New Song, Amigo *Yahoo Korea*.  October 26, 2008. Viitattu January 19, 2009.
11. ↑  SHINee and Davichi Win At MKMF *Newsen*.  November 15, 2008. Viitattu January 19, 2009.
12. ↑  Golden Disk SHINee Newcomer *Joins*.  December 10, 2008.  Arkistoitu July 1, 2012. Viitattu January 19, 2009.
13. 1 2  샤이니, 로미오로 누나들 마음 ‘설레게 한다’ *IB Times*.  May 12, 2009. Viitattu May 12, 2009.
14. 1 2  Im, I-rang. "SHINee's Onew Injures Front Teeth Two Days Before Comeback Performance", *MyDaily*, May 20, 2009. Luettu May 22, 2009.
15. ↑  Kang, Seung-hoon. "SHINee Releases Second Mini Album on 1-Year Anniversary", *Asia Economy*, May 21, 2009. Luettu May 22, 2009.
16. 1 2   Kim, Hyeong-wu. 샤이니 컴백 첫무대에 눈물흘린 사연은? 신곡 ‘줄리엣’ 뮤직뱅크 1위 대박 (*SHINee's Reason for Crying on First Comeback Performance? New Song "Juliette" is Music Bank #1*). *Joins.com*/*Newsen*. June 5, 2009. Retrieved June 5, 2009.
17. 1 2   샤이니, 19일 세번째 앨범 발표 (*SHINee, Third Mini-album Released on 19th*). *Yonhap News*. October 8, 2009. Retrieved October 7, 2009.
18. 1 2   샤이니 19일 깜짝 컴백 ‘파격 변신 선언 기대증폭’ (*SHINee Returning Surprisingly on 19th, Exceptional Qualities to be Showcased*). *Joins.com*/*Newsen*. October 31, 2009. Retrieved October 7, 2009.
19. 1 2   ‘거친 남자’ 샤이니, 카리스마 ‘링딩동’ 14일 공개 (*Tough SHINee, Charismatic 'Ring Ding Dong' to be Released on 14th*). *Eco Today*. October 12, 2009. Retrieved October 12, 2009.
20. ↑  Shinee wins Popularity Award *Newsen*.  10 December 2009. Viitattu March 25, 2010.
21. ↑  "유이 탁재훈 ‘제19회 하이원 서울가요대상 더블MC 맡았어요’", *Joins!*, February 3, 2010. Luettu February 3, 2010. Archived from the original on July 7, 2012.
22. 1 2  SHINee(샤이니)\_LUCIFER\_티져무비(TEASER MOVIE) *SM Entertainment*.  July 14, 2010. YouTube. Viitattu October 7, 2010.
23. ↑  Countdown to SHINee's Comeback + flame's Revealed Concept Teaser Photo *Newsen*.  July 8, 2010. Viitattu July 13, 2010.
24. 1 2  샤이니, 민호 부상 딛고 23일 ‘뮤직뱅크’ 컴백 *Newsen*.  July 17, 2010. Viitattu July 15, 2010.
25. 1 2  샤이니, '루시퍼' 음반•음원차트 1위 '올킬'  July 20, 2010. Baek, Sol-mi. Viitattu July 20, 2010. Korean
26. 1 2  SM 타운 LA 공연, 美 빌보드 선정 세계 공연 흥행 10위 기염  October 15, 2010. My Daily. Viitattu August 3, 2011.
27. 1 2  Jonathan Hicap: *SM Entertainment artists including Super Junior to hold world tour*. *Manila Bulletin*. July 3, 2010. Retrieved July 4, 2010
28. ↑  SHINee SM Entertainment Japan and EMI Music Japan. Viitattu December 26, 2010.
29. 1 2  SM Town Live in Tokyo rescheduled for September *grooveasia.com*.  April 27, 2011. Viitattu May 9, 2011.
30. ↑  SM Town wraps up world tour at N.Y. *koreaherald.com*.  October 24, 2011. The Korea Herald. Viitattu November 9, 2011.
31. ↑  ゴールド等認定作品一覧　2011年06月 *RIAJ*.  July 10, 2011. Viitattu July 14, 2011. Japanese
32. ↑  SHINee - JULIETTE (Japanese ver.) Music video - full *youtube.com*. Viitattu August 9, 2011.
33. ↑  SHINee - 「LUCIFER」Music Video *youtube.com*. Viitattu November 9, 2011.
34. ↑  SHINee sets a new record in the 44 year history of the Oricon *allkpop.com*.  October 19, 2011. Allkpop. Viitattu November 9, 2011.
35. ↑  SHINee to release first Japanese album in November *allkpop.com*.  October 17, 2011. Allkpop. Viitattu November 9, 2011.
36. ↑  SHINee wins 'Artist of the Year' aware at K-Pop Lovers! Awards 2011  December 28, 2011. allkpop.com. Viitattu January 6, 2012.
37. ↑  'Sherlock' released digitally  March 19, 2012. allkpop.com. Viitattu March 19, 2012.
38. ↑  Kim, JiYeon "SM Artists Take on SM Stock" *Mnet News*. 27 March 2012. Retrieved 2012-03-30
39. ↑  SHINee to release japanese version of sherlock  April 2, 2012. allkpop.com. Viitattu April 2, 2012.
40. ↑  SHINee Successfully Complete’s Their First Japanese Arena Tour soompi.com. Viitattu 3 July 2012.
41. ↑  SHINee to release new Japanese single ‘Dazzling Girl’!  Aug 16, 2012. allkpop.com. Viitattu Aug 16, 2012.
42. ↑  2nd Original Japanese Single & Japan Arena Tour DVD Cover *shinee.jp*. Viitattu 1 November 2012.
43. ↑  121130 MAMA 2부 Best dace performance malegroup - SHINee *youtube.com*. Viitattu November 30, 2012.
44. ↑  SHINee victoriously crowned with the Disk Bonsang and Popularity Award at the 27th Golden Disk Awards
45. ↑
46. ↑
47. ↑
48. ↑  S.M. Entertainment announce SHINee's comeback

Aiheesta muualla
----------------

* Kuvia tai muita tiedostoja aiheesta **Shinee** Wikimedia Commonsissa

* Yhtyeen kotisivut (englanniksi) (koreaksi) (japaniksi) (kiinaksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:Shinee